Diari Oficial de la Generalitat Valenciana


Sumari del DOGV 4213, del 20-03-2002 (2002/2512)

Notificació a la mercantil Transportes Especiales Gemxavi, SL. Expedient DIC-7/2002.
------------------------------------------------------------------------------------

### Dades del document

Número de DOGV
:   4213

Data del DOGV
:   20-03-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/2512


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la mercantil Transportes Especiales Gemxavi, SL. Expedient DIC-7/2002. [2002/S2512]
  
Ja que no s'ha pogut practicar la notificació a la mercantil Transportes Especiales Gemxavi, SL, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa el dit article, es publica el text íntegre de la Resolució adoptada pel conseller d'Obres Públiques, Urbanisme i Transports, en data 21 de gener de 2002, (DIC-7/2002).
  
Vist l'expedient promogut per la mercantil Transportes Especiales Gemxavi, SL, pel qual se sol·licita la declaració d'interés comunitari per a la construcció d'aparcament de maquinària per a transport, en el polígon 13, parcel·la 261 i 262, en sòl no urbanitzable del terme municipal de Paterna, i de conformitat amb els següents:
  
Antecedents de fet
  
Primer
  
En el Registre de la Comissió Territorial d'Urbanisme de València ha tingut entrada la documentació relativa a la sol·licitud de declaració d'interés comunitari referida a la construcció d'aparcament de maquinària per a transport, en el polígon 13, parcel·les 261 i 262, del municipi de Paterna. Una vegada revisada la documentació presentada, es va requerir l'interessat, el dia 17 de setembre de 2001, perquè procedira a completar-la en els termes de la Llei 4/1992, de la Generalitat Valenciana, de 5 de juny, sobre Sòl no Urbanitzable, i té entrada la documentació complementària el dia 24 d'octubre de 2001, encara que no estava completa.
  
Segon
  
Amb data 17 de setembre de 2001 es va concedir audiència a l'Ajuntament de Paterna a l'efecte d'exposició pública en el tauler d'anuncis de la corporació local de la sol·licitud de declaració d'interés comunitari, per a general coneixement, i se sol·licita la notificació als propietaris confrontants de la parcel·la. Igualment es requereix l'emissió d'un ?informe municipal en els termes de l'article 16.2 de la Llei 4/1992.
  
Tercer
  
Admesa a tràmit la sol·licitud, de conformitat amb l'article 13.2 del Decret 77/96, de 16 d'abril, es va ordenar la publicació en el Butlletí Oficial de la Província de València. L'expedient ha sigut objecte del tràmit d'exposició al públic mitjançant anunci publicat en el Butlletí Oficial de la Província de València número 278, amb data 22 de novembre de 2001.
  
No s'ha rebut ofici de l'Ajuntament, pel qual se certifica el transcurs del termini d'exposició al públic i l'audiència a confrontants.
  
Quart
  
Durant la tramitació de l'expedient s'han sol·licitat informes a l'Ajuntament de Paterna, Carreteres de la Conselleria d'Obres Públiques, Urbanisme i Transports, i es dóna adequada intervenció a la resta d'organismes assenyalats en l'article 18.3 de la Llei 4/1992.
  
En l'expedient consta l'emissió dels informes següents:
  
- Ajuntament de Paterna: amb data 6 de novembre de 2001 s'emet un informe desfavorable per part del tècnic municipal, aprovat per Decret de l'Alcaldia de l'Ajuntament de Paterna, en el qual manifesta que la parcel·la sobre la qual es pretén situar l'activitat és sòl no urbanitzable, clau NU-III-22 «Zones d'usos limitats per la protecció de les aptituds del territori per a l'ús agrícola», i l'ús sol·licitat és incompatible amb el planejament vigent.
  
Cinqué
  
La Comissió Informativa de la Comissió Territorial d'Urbanisme de València, en sessió del dia 18 de desembre de 2001, va acordar informar desfavorablement la present sol·licitud de declaració d'interés comunitari.
  
Fonaments de dret
  
Primer
  
El present expedient ha de resoldre's d'acord amb el que estableixen els articles 8.2 i 16 de la Llei 4/1992, de la Generalitat Valenciana, de 5 de juny, sobre Sòl no Urbanitzable, completat amb el Pla General Municipal aprovat definitivament el 15 de novembre de 1990 i en la modificació 21 aprovada el 2 de maig de 2001 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable NU-III-22 (agrícola), (article 197), i l'ús és incompatible.
  
La dita parcel·la queda ubicada en la zona de protecció del bypass i de la carretera de Paterna.
  
Segon
  
Es tracta d'una activitat industrial per això s'ha de tramitar de conformitat amb el que preceptuen els articles 16 i 18 de la Llei 4/1992, de 5 de juny, del Sòl no Urbanitzable.
  
Tercer
  
L'Ajuntament de Paterna va informar desfavorablement la present sol·licitud de declaració d'interés comunitari i, en aquest sentit, importa recordar que perquè aquesta Conselleria d'Obres Públiques, Urbanisme i Transports puga declarar d'interés comunitari pel procediment ordinari una activitat concreta, ha de tindre l'informe previ municipal favorable, de conformitat amb el que exigeix l'article 16.2 de la Llei 4/1992, de 5 de juny, de la Generalitat Valenciana, sobre Sòl No Urbanitzable. La llei entén que no es pot declarar ?per respecte a l'autonomia local- una activitat d'interés comunitari sense l'anuència o conformitat del municipi afectat perquè tal activitat es localitze en el terme municipal.
  
Així doncs, «l'informe previ municipal favorable» es configura ?en les declaracions d'interés comunitari de caràcter ordinari-, com un tràmit previ de procedibilitat i inexcusable, amb el caràcter d'informe preceptiu i vinculant ja que l'administració de la Generalitat Valenciana no es pot apartar d'aquest si el dit informe municipal és desfavorable a l'actuació que es pretén emplaçar en el sòl no urbanitzable. La decisió atributiva de l'ús i l'aprofitament urbanístic sol·licitat en el SNU ha de ser «positiva», ja que es tracta d'actuacions que la llei admet com a excepció a la regla general d'inedificabilitat del medi rural, la preservació de la qual ?i açò ningú no ho discuteix- es troba estretament vinculada a la protecció del medi ambient.
  
La declaració d'interés comunitari es configura en la llei com un acte dictat en l'exercici de la potestat d'ordenació urbanística que atribueix al seu titular l'ús i l'aprofitament d'una determinada activitat amb compliment de les condicions establides en la llei.
  
En el dit sentit, la sol·licitud no compleix el planejament municipal ja que l'ús sol·licitat resulta incompatible amb la classificació dels terrenys proposats donada la seua ubicació, segons el dit planejament, en «zona d'usos limitats per la protecció de les aptituds del territori per a l'ús agrícola». En el dit sòl i de conformitat amb el que estableix l'article 9 de la Llei 4/1992, «no es podran situar instal·lacions ni construccions o obres excepte aquelles que tinga previstes el planejament, expressament i excepcionalment, per ser necessàries per a la millor conservació i per al gaudi públic compatible amb els específics valors justificatius de la seua especial protecció», i l'ús industrial sol·licitat no és compatible amb la protecció agrícola referida.
  
Finalment assenyalar que la sol·licitud no justifica el requisit establit en l'article 18.2 de la Llei 4/1992, que consisteix en la inexistència en 5 km de la ubicació proposada, de sòl amb qualificació urbanística apta per a albergar la indústria.
  
Quart
  
De conformitat amb el que disposa l'article 18.3 de la Llei 4/1992, de la Generalitat Valenciana, de 5 de juny, sobre Sòl no Urbanitzable, i en l'article 6.D del Decret 77/1996, de 16 d'abril, que aprova el Reglament dels Òrgans Urbanístics de la Generalitat Valenciana, la competència per a l'aprovació correspon al conseller d'Obres Públiques, Urbanisme i Transports.
  
Vistos els preceptes legals citats i la resta de general i pertinent aplicació, de conformitat amb l'acord de la Comissió Informativa de la Comissió Territorial d'Urbanisme de València, resolc:
  
Denegar la sol·licitud de declaració d'interés comunitari promoguda per la mercantil Transportes Especiales Gemxavi, SL, per a la construcció d'aparcament per a maquinària de transport, en el polígon 13, parcel·les 261 i 262, en sòl no urbanitzable del terme municipal de Paterna.
  
Contra la present resolució, que posa fi a la via administrativa, es podrà interposar recurs potestatiu de reposició davant del conseller d'Obres Públiques, Urbanisme i Transports en el termini d'un mes, comptador des de l'endemà de la notificació d'aquesta, d'acord amb el que estableixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això sense perjudici que es puga exercitar qualsevol altre recurs que s'estime oportú.